projecte-aina/catalan_government_crawling huggingface dataset:
Avui parlem de referents en la música i el cinema!
Amb l'entrada d'avui volem recomanar-vos alguns dels llibres que tenim a la biblioteca que parlen sobre referents del cinema i la música.
En aquest llibre Rhodes parla de set compositors: Bach, Mozart, Beethoven, Chopin, Schubert, Rachmaninov i Ravel, fent paral·lelismes d'aquests clàssics compositors amb els artistes més actuals.
Aquest llibre ens ajudarà a descobrir els rebels i revolucionaris que hi ha darrera de les grans obres mestres de la música.
" Bowie: una biografia " il·lustrat per María Hesse i escrit per Fran Ruiz.
María Hesse il·lustra la biografia de David Bowie i Fran Ruiz resumeix els principals aspectes de la seva vida pública i privada.
David Bowie, més que un cantant, va desafiar les regles de la música i es va convertir en una icona de la seva generació i de les generacions presents i futures.
La biografia més completa que s'ha escrit de George Lucas, un dels cineastes més admirats i influents dels últims cinquanta anys.
Lucas va transformar la manera fer cine i de veure'l.
No solament ha creat Star Wars i Indiana Jones, sinó que ha forjat també petits imperis: Lucasfilms, THX, Industrial Light & Magic, Pixar, entre d'altres.
Quentin Tarantino és un cineasta referent dels anys 90, per les seves escenes úniques, per les seves bandes sonores, la violència i els diàlegs plens d'ironia.
Amb aquest tribut a Tarantino trobarem diferents treballs de fan art de 31 artistes internacionals, autèntiques obres d'art que aniran acompanyades de frases i anècdotes del món d'aquest fantàstic cineasta.
Trobareu tots els llibres a l'Àrea Audiovisuals!
A la Sala d'Audiovisuals ens encanta el Nadal!
Per això us volem recomanar un seguit de pel·lícules que estan ambientades en aquesta època de l'any:
I també per gaudir tota la família us proposem els següents títols:
I quan vingueu a buscar les pel·lícules a l'Àrea Audiovisuals, aprofiteu el viatge i no us oblideu d'agafar en préstec cd's de Nadales per ambientar les vostres trobades familiars!
Aquest any es commemora el 250è aniversari del naixement de Ludwig Van Beethoven, un dels millors compositors que ha existit i que va revolucionar la música, emocionant en tots els sentits als seus oients.
Per aquest motiu, hem preparat una guia bibliogràfica amb recomanacions i una petita nota biogràfica per conèixer millor aquest gran compositor.
Ludwig va néixer a Alemanya i va tenir una infantesa difícil.
Amb 17 anys ja era un gran compositor i quan va arribar l'èxit amb 32 anys ja estava pràcticament sord.
Va deixar d'anar a reunions socials i es va aïllar, però tot i així, va seguir composant sense descans les seves obres mestres.
Si us ve de gust d'endinsar-vos en la vida i l'obra del genial compositor, a continuació us fem una petita selecció de diferents materials que trobareu a la biblioteca digital eBiblio:
Henri comparte piso" és una pel·lícula dirigida pel director francès Ivan Calbérac l'any 2015.
La història es desenvolupa a la ciutat de París, on el senyor Henri, un vell rondinaire, accepta a contracor la idea del seu fill de llogar una habitació del seu pis per no estar sol.
Intenta, de totes maneres, que ningú accepti les seves condicions, però finalment es rendeix i escull la Constance Piponnier, una estudiant de províncies jove, plena de vitalitat i amb la butxaca escurada.
Un dia la troba trencant una de les normes que havia imposat a la convivència: el piano no pot tocar-lo, i s'aprofita de la situació fent-li xantatge per aconseguir sembrar el caos dins de la família.
Entre el drama i la comèdia, la pel·lícula és un seguit d'escenes que van teixint una relació sincera i tendra entre els protagonistes.
Henri i l'obliga a prendre's diàriament la seva medicació.
Aquest, a la vegada, encoratja la Constance a perseguir el seu somni i a dedicar-se al que més li agrada.
Podeu visualitzar aquesta pel·lícula a la plataforma de continguts digitals eBiblio.
Per fer-ho només necessiteu tenir el carnet de qualsevol biblioteca de la xarxa.
Trobareu les instruccions per accedir-hi al següent enllaç.
La música és un art que s'expressa mitjançant la combinació de sons i tenint en compte també elements com la melodia, el ritme i els silencis...
És un art a la recerca de la bellesa formal i l'expressió d'emocions, que té validesa dins d'un context cultural concret.
Aquest llenguatge universal és el protagonista de les nostres recomanacions d'avui.
Documentals vinculats, de diferent manera, al món musical: buscant inspiració, fent-ne apologia i/o manifestant la seva necessitat i utilitat vital.
Aquests títols podreu visualitzar-los a la plataforma Digitalia Film Library integrada dins d'eBiblio, plataforma de préstecs digitals de les biblioteques públiques de Catalunya.
Una cuestión de género és una pel·lícula dirigida per l'estatunidenca Mimi Leder l'any 2018 i protagonitzada per Felicity Jones, Armie Hammer, Kathy Bates, Sam Waterston, Justin Theroux, Jack Reynor i Stephen Root.
És un biopic sobre la jutgessa del Tribunal Suprem dels EE.
Ruth Bader Ginsburg, la segona dona en la història que va servir en aquest alt òrgan judicial.
Ginsburg va ser nomenada per l'alt tribunal en 1993 pel president Bill Clinton.
La història narra com Ruth i el seu marit van estudiar dret a la vegada, i com ella, per la seva condició de dona, no va tenir oportunitat d'exercir un cop acabada la carrera.
Després de molts anys fent de professora decideix defensar, junt amb el seu marit especialitzat en dret fiscal, un cas que obre la possibilitat d'obrir una esquerda en la jurisprudència clarament discriminatòria de les lleis americanes: un home solter decideix deixar la feina per quedar-se a casa a cuidar de la seva mare i l'estat li denega la desgravació de la prestació perquè entén que aquesta feina l'ha de fer una dona.
La Ruth i en Martin Ginsburg van canviar el curs de la història amb un singular cas sobre discriminació de gènere que va obrir el camí per a la igualtat en els tribunals.
Podeu trobar aquesta pel·lícula a l'Àrea d'audiovisuals de la biblioteca (1a planta).
Una pel·lícula mexicana de l'any 2000, dirigida per Alejandro González Iñárritu i escrita per Guillermo Arriaga.
Juntament amb "21 gramos" (2003) i "Babel" (2005) forma part d'una "trilogia de la mort", i les tres pel·lícules es desenvolupen arrel del mateix accident automobilístic.
"Amores Perros" va ser tot un èxit en el seu moment, no només va guanyar onze premis Ariel i va obtenir una nominació a l'Òscar per la millor pel·lícula estrangera, sinó que també va marcar una fita en la cinematografia mexicana.
La història comença amb un accident d'automòbil, a partir d'aquí el film podem dir que es divideix en tres subnarracions: un triangle amorós, protagonitzat per dos germans i la muller d'un d'ells, un home que abandona la seva família per una model, i un assassí a sou que veu el seu propi reflex en la vida del gos que acaba d'adoptar.
Una pel·lícula descarnada que mostra l'amor en la seva vessant més cruel...
"Amor és traición, Amor és angustia, Amor és pecado, Amor és egoísmo, Amor és esperanza, Amor és dolor, Amor és muerte...
Podeu sol·licitar qualsevol pel·lícula d'aquesta trilogia a través del nostre formulari de préstec amb cita prèvia.
Un thriller espanyol de l'any 2019, dirigit per Paco Plaza i protagonitzat per Luís Tosar.
Amb diverses nominacions com són:
Un ritme pausat però ininterromput ens atrapa al llarg de tota la pel·lícula, la trama esdevé perfectament entrellaçada entre la família que es dedica al narcotràfic i la història d'en Mario, l'infermer que es farà càrrec del pare de l'esmentada família.
Podeu consultar la disponibilitat del film al catàleg ARGUS i sol·licitar-lo en préstec a través del nostre formulari web.
Aventures impossibles, personatges amb poders i històries fantàstiques?
Si us agraden els superherois i heu vist alguna pel·lícula que altra esporàdicament, us recomanem la saga The Avengers i les pel·lícules que us introdueixen a cadascun dels superherois per separat.
A continuació us posem la cronologia de totes les pel·lícules de l' Univers Marvel en l'ordre què es van estrenar:
Si voleu passar una bona estona l'univers cinematogràfic Marvel és una bona opció!
De totes aquestes pel·lícules quines us han agradat més?
Quin és el vostre superheroi/na preferit?
Les trobareu a la biblioteca i podeu consultar la disponibilitat de les pel·lícules al catàleg ARGUS.
20th Century Women és una pel·lícula estatunidenca dirigida per Mike Mills l'any 2016 i protagonitzada per Annette Bening, Elle Fanning, Greta Gerwig, Lucas Jade Zumann i Billy Crudup.
Ambientada a finals dels anys 70, narra la història de tres dones que exploren l'amor i la llibertat a Califòrnia acompanyades d'un adolescent que viu el pas a la maduresa.
Dorothea és una dona soltera que li preocupa com està vivint l'adolescència el seu fill Jamie.
Davant la pèrdua de connexió que té amb ell, demana ajuda a l'Abbie (una artista punk) i a la Julie (amiga i veïna del Jamie).
Totes elles, en etapes diferents de la vida i amb la seva manera de viure, marcaran el Jamie.
Una pel·lícula que tracta la llibertat, el feminisme i l'amor en una època de revolució i canvi cultural.
Podeu trobar aquesta pel·lícula a l'Àrea d'audiovisuals de la biblioteca (1a planta).
AVÍS: Estem treballant en l'adaptació del espais de la biblioteca per a garantir totes les mesures de seguretat decretades per a la prevenció i el control de la infecció pel SARS-CoV-2.
Tan bon punt puguem garantir-les, tornarem a difondre el programa d'activitats de promoció de lectura de la biblioteca.
Amb l'objectiu de difondre i promoure la lectura, la biblioteca programa diferents tipus d'activitats adreçades al públic en general: tertúlies literàries, xerrades i conferències, espectacles literaris de petit format, mostres de fons i exposicions...
Les activitats poden estar organitzades per la biblioteca o bé en col·laboració amb entitats, associacions o institucions culturals.
A la Biblioteca Pública de Lleida els autors locals són els protagonistes.
Tertúlies literàries amb escriptors lleidatans" consisteix en una sèrie de trobades mensuals de petit format en els quals diversos autors locals presentaran i comentaran la seva obra i oferiran les seves 10 recomanacions literàries imprescindibles als assistents.
Les sessions tenen l'objectiu de donar veu i difondre l'obra dels autors locals i de promoure la lectura i els fons de la Biblioteca, de manera que els assistents puguin endur-se en préstec algunes de les obres comentades.
Aquest cicle estarà coordinat i conduït per la periodista Anna Sáez, que establirà diàleg amb l'autor sobre la seva obra i moderarà el torn de preguntes, de manera que es fomenti la tertúlia entre els autors i els lectors.
Les trobades es duran a terme a la Sala d'actes.
Convidem a tots els usuaris a participar en aquest cicle i a conèixer l'obra dels nostres escriptors, i també a endur-se en préstec les recomanacions literàries que es poden trobar de forma permanent en un expositor a la Sala d'adults a l'apartat "Biblioteca dels escriptors lleidatans"
Podeu consultar les guies de lectura de cada sessió a l'apartat Col·lecció digital - guies de lectura de la nostra pàgina web, i també descarregar-vos la guia de lectura " La biblioteca dels escriptors lleidatans " amb les lectures recomanades dels escriptors que ens van visitar fins al juny de 2016 i que us podeu endur en préstec amb el carnet de la biblioteca.
Els Grups de lectura són una activitat de tertúlia i debat al voltant d'un llibre amb l'objectiu de fomentar l'hàbit de la lectura, el gust per la conversa, i, a la vegada, oferir itineraris de lectura als participants.
El lloc de reunió dels grups de lectura és al Vestíbul de l'Àrea de Col·lecció Local (2a planta).
Consulteu la programació per al període octubre-desembre de 2020 a l'apartat Grups de lectura.
Des de l'Àrea d'Audiovisuals de la biblioteca s'organitzen diverses activitats per donar a conèixer promocionar la col·lecció cinematogràfica i musical d'aquesta àrea.
Les activitats estan adreçades al públic adult, són gratuïtes i no es requereix cap coneixement previ.
El grup de cinema és una activitat en la qual les persones participants comparteixen l'anàlisi cinematogràfica d'una o diverses pel·lícules mitjançant una tertúlia dirigida pel coordinador del grup.
No és un cinefòrum ja que els i les participants hauran de visionar prèviament les pel·lícules seleccionades i el dia de la sessió es comentaran conjuntament.
El grup de cinema està coordinat i conduït per Jordi Larios, professor d'Història del Cinema a l'Escola Catalana de Cinema i Televisió (ECCiT), productor audiovisual i gestor cultural en diversos programes artístics: Animac, Premis literaris de Lleida, Vespres en Vers, Cafè Curt i coordinador de la seu territorial de la Filmoteca a Lleida.
Grup de Cinema 2020: El cinema segons Hitchcock
En aquesta edició del Grup analitzaran algunes de les pel·lícules d'Alfred Hitchcock, el director més influent de la història del cinema.
Ell va saber entendre i sintetitzar com ningú tot el que va envoltar els anys més transcendents de l'evolució de l'art fílmic, i es va adaptar a les fites socials, històriques i tecnològiques que el van marcar.
Entendre l'evolució de la filmografia de hitchcock és, al cap i a la fi, entendre el període de la història del cinema que la comprèn.
El calendari de sessions és el següent:
- 6 d'octubre: Alfred Hitchcock.
El Documental del Mes és la branca de distribució del Festival Internacional de Cinema Documental DocsBarcelona.
Va néixer el 2005 amb l'objectiu d'apropar els documentals als espectadors més enllà de les ocasions puntuals que ens brinden els festivals i fora de les grans capitals.
Els documentals que es projecten en aquest cicle han estat seleccionats o premiats als principals festivals de cinema.
Les sessions són mensuals i es realitzen a la Sala de projeccions (planta baixa), a les 18h.
L'entrada és gratuïta i l'aforament limitat.
Us demanem inscripció prèvia a les activitats com a mesura de seguretat per a garantir aforaments segurs.
El calendari de les projeccions és el següent:
Des de l'Àrea d'Audiovisuals de la biblioteca es programen diversos cicles de cinema durant l'any, per tal de difondre la col·lecció d'aquesta àrea.
En aquests cicles es programen diverses pel·lícules cinematogràfiques al voltant d'un tema en concret, de manera que els espectadors poden tenir diferents visions de com s'ha tractat el tema a la gran pantalla.
Les sessions són mensuals i es realitzen a la Sala de projeccions (planta baixa).
L'entrada és gratuïta i l'aforament limitat (no es poden reservar seients).
Les "Escoltem..." són sessions de difusió musical adreçades als usuaris de la biblioteca pensades per arribar aquest art al públic, sense necessitat de tenir coneixements previs musicals.
Les sessions són a càrrec del músic i compositor David Esterri que va alternant incisos teòrics amb audicions comentades, amb l'objectiu d'aprendre i gaudir de la música.
Anteriors edicions d'aquesta activitat:
Els Grups de lectura són una activitat de tertúlia i debat al voltant d'un llibre amb l'objectiu de fomentar l'hàbit de la lectura, el gust per la conversa, i, a la vegada, oferir itineraris de lectura als participants.
Què cal per formar part d'un grup de lectura?
Funcionament dels grups de lectura
Els lectors es comprometen a...
Oferta grups de lectura període d'octubre a desembre 2020
El grup de lectura de còmic s'adreça als adults, que van deixar de llegir còmics a la infantesa/joventut, i ara volen descobrir què hi ha de nou en el panorama editorial.
En aquest grup es comentaran novel·les en llengua francesa amb l'objectiu de conèixer la literatura francesa i a la vegada practicar l'idioma.
Els assistents podran fer les seves aportacions en la llengua en què se sentin més còmodes: francès, català o castellà.
Trobada de persones interessades en el bon cinema que, a partir del visionat individual de la mateixa pel·lícula de cinema, comparteixen l'anàlisi cinematogràfica i un debat dirigit pel coordinador del grup.
En aquest grup es llegiran i comentaran obres de contes destacades del panorama literari actual que ens ofereixen una interessant relació entre la raó (idees) i la imaginació (faula).
Aquesta combinació ens assegura unes bones sessions de club de lectura: dialèctica, enfrontament, polèmica, crítica..., perquè la bona literatura sempre és un desafiament.
Cicle: El món d'avui en tres novel·les d'anticipació
En aquest grup de lectura es llegirà una selecció de novel·les per a donar a conèixer autors de diferents països del panorama literari actual.
Al grup de novel·la negra ens proposem llegir sobre autores i autors de diversos països, clàssics i actuals, amb estils ben diferents i amb trames que aniran des de la novel·la enigma fins a les novel·les més fosques.
Compartirem amb els membres del grup opinions i experiències, recomanarem lectures, i intentarem que ens visiti algun autor dels llegits.
Grup de lectura obert a tothom on llegirem llibres de temàtica feminista escrits per dones.
En aquesta edició, a través de la lectura i del debat al voltant de diferents obres sobre les mares i les filles, descobrirem tots els seus angles i les diverses perspectives sobre la maternitat.
Per mitjà de la lectura personal i de la posada en comú de les nostres impressions, gràcies als comentaris, les visions i les sensacions que aportaran les i els participants durant les sessions, crearem un espai d'aprenentatge, un lloc segur, on expressar el que sentim i vivim per tal que el feminisme pugui enriquir i ampliar les nostres vides.
Torna el cicle d'audicions musicals "Escoltem..." aquest cop adreçat a famílies
Des de fa uns anys, la biblioteca ofereix dins la seva programació d'activitats, el cicle "Escoltem...", amb l'objectiu de dinamitzar la col·lecció de música de l' Àrea d'Audiovisuals.
Així, durant el mes d'abril, tindrà lloc "Escoltem òpera infantil", un cicle de dues sessions d'aproximació a l'òpera de temàtica infantil com a subgènere artístic i pedagògic al mateix temps.
Les sessions aniran a càrrec del músic i compositor David Esterri que anirà alternant incisos teòrics amb audicions comentades, amb l'objectiu d'aprendre i gaudir de la música a partir de l'òpera infantil "La Gàbia Daurada" del mateix Esterri i llibret de Pere Pena.
Aquest cicle està adreçat a famílies amb nens i nenes a partir de 7 anys acompanyats d'un adult i les sessions tenen una durada aproximada d'una hora i mitja.
Per a participar-hi, no cal tenir cap coneixement musical previ, ni realitzar cap inscripció.
Les sessions tindran lloc a la Sala d'actes de la biblioteca a les 12 h.
• 1a sessió: dissabte 1 d'abril
• 2a sessió: dissabte 8 d'abril
Us recordem que l'òpera "La gàbia daurada", es representarà els dies 28 i 29 d'abril a l' Auditori Enric Granados de Lleida.
Comptarà amb la participació de la Coral Shalom, l'orquestra Simfònica L'Intèrpret i la direcció de Joan Pagès
Amb motiu de la celebració de l' Any Granados, la biblioteca dedica el cicle d'audicions musicals "Escoltem...", a la figura del músic i compositor lleidatà Enric Granados, amb l'objectiu d'oferir al públic assistent una aproximació a la figura i obra d'aquest personatge.
El cicle constarà de dues sessions a càrrec del també músic i compositor David Esterri "Lo pardal roquer", que tindran lloc els dies 25 de maig i 1 de juny a les 18 h, a la Sala d'actes de la biblioteca.
L "Escoltem..." són sessions de difusió musical adreçades al públic en general en les quals s'alternen incisos teòrics amb audicions comentades, amb l'objectiu d'aprendre i gaudir de la música.
Les edicions anteriors han estat dedicades a Wagner, música d'avantguarda, i música rock, i també han estat conduïdes pel músic David Esterri.
L' Àrea d'Audiovisuals està situada a la primera planta de la Biblioteca.
L'objectiu d'aquesta àrea és obrir noves perspectives per a l'accés al coneixement, a la possibilitat d'experimentar conjuntament impactes sensorials diversos (paraula escrita, so, imatge) i afegir una major facilitat d'interacció que permeti convertir l'usuari passiu en participant actiu.
En aquesta sala de lliure accés podem trobar col·leccions de materials en diferents suports que us podeu endur en préstec.
El fons està organitzat en diverses seccions:
Inclou documents audiovisuals de producció catalana, espanyola i estrangera.
-Pel·lícules (en format DVD i blu-ray)
-Cinema d'animació (situat al claustre de l'Àrea Infantil i Juvenil)
Per a facilitar als usuaris la localització de les pel·lícules cinematogràfiques s'han distingit els diferents gèneres i nacionalitats per mitjà d'icones identificatives.
Inclou documents sonors de producció catalana, espanyola i estrangera.
Tots els enregistraments sonors estan en format CD, ordenats segons la Classificació d'enregistraments sonors.
-Músics de Lleida (situats al claustre de l'Àrea Infantil i Juvenil)
Inclou documents multimèdia per a l'aprenentatge i la pràctica d'idiomes.
Inclou documents relatius a la indústria cinematogràfica i el seu entorn.
-Llibres sobre actors, actrius i directors
-Llibres sobre tècniques i generes cinematogràfics
Inclou documents relatius a la indústria musical i el seu panorama.
-Concerts, òperes i videoclips (en format DVD)
-Llibres sobre gèneres musicals
-Llibres sobre grups i artistes
-Llibres d'autoaprenentatge d'instruments
Inclou material multimèdia amb el qual s'hi pot interactuar.
La sala també està equipada amb 5 ordinadors amb connexió a internet reservats per a la recerca de feina i els treballs acadèmics, i un d'ús exclusiu per a l'autoaprenentatge del català amb el programa Parla.cat.
La utilització dels equips és lliure i gratuït, i cal respectar la normativa d'ús.
Tots els documents, exceptuant els CDs sonors, estan ordenats seguint la Classificació Decimal Universal (CDU).
No totes les històries que trobem en els llibres són inventades.
N'hi ha que estan basades en fets reals.
Aquesta n'és una que ens situa en plena II Guerra Mundial.
Què va passar l'hivern de 1940 a Noruega?
Els soldats alemanys van ocupar tot el país.
Peter, el protagonista, viu en un poblet molt petit molt a prop del cercle polar àrtic.
És en aquest indret on comença una aventura trepidant, entretinguda i farcida de moltes aventures: una colla de nens transportaran clandestinament lingots d'or amb els seus trineus, un vaixell camuflat en un fiord aconsegueix portar l'or noruec als Estats Units, els carrers infestats de soldats Alemanys provoquen situacions difícils de portar amb normalitat, etc...
D'una forma molt divertida i amena ens endinsem en una època complicada, clandestina, plena de pors i amenaces.
Un cop més, però, la valentia i la complicitat d'un país ocupat triomfa davant totes les adversitats.
Us recomanem la seva lectura perquè us permetrà conèixer fets que van passar i que sense haver-los viscut directament us mostraran altres realitats que us ajudaran, sens dubte, a ser millors.
Els llibres infantils, ja siguin contes o llibres en imatges, són el primer element d'apropament a la lectura que visualitzen els nens i nenes i constitueixen un material molt important en la identificació i l'aprenentatge de les relacions socials entre els sexes.
És per aquesta raó que avui hem seleccionat un seguit de contes que tenim a l' Àrea infantil de la Biblioteca Pública de Lleida que parlen sobre la igualtat entre infants de diferent sexe.
L'objectiu és apropar-vos aquests materials, per què aprengueu a identificar-los, conèixer-los i saber-los diferenciar de la resta d'històries que us pugueu trobar al llarg del vostre itinerari lector.
Aquests contes i llibres us poden donar visions o models a seguir per aconseguir un món on la igualtat sigui una realitat.
Un món basat en la tolerància, el respecte i la llibertat.
Són contes que ens plantegen maneres més igualitàries de construir un món que trenqui amb les desigualtats existents entre les dones i els homes.
Dins d'aquesta selecció us proposem tres apartats:
Esperem que us agradin i que us ho passeu bé llegint les nostres propostes i recomanacions.